En Fokker F-27 i Air Executive Norway-farger
Kristiansund lufthavn, Kvernberget var én av lufthavnene Busy Bee trafikkerte på vegne av Braathens
**Busy Bee of Norway** (eller bare **Busy Bee**, tidligere **Busy Bee Air Service**, og for en periode på 1970- og 1980-tallet **Air Executive Norway**) var et norsk flyselskap som ble startet i 1966 av skipsrederen Bjørn Braathen. Selskapet fraktet forretningsreisende både i inn- og utland, i tillegg til at selskapet også opererte mange charterflygninger for Forsvaret. Busy Bee brukte i hovedsak flytypen Fokker F-27 Friendship men opererte også fly som Short Skyvan og en Boeing 737, for så i de senere driftsår å bytte ut flåten med Fokker 50-maskiner. Selskapet gikk konkurs i 1993 og driften ble videreført av det som er i dag Norwegian Air Shuttle.

Historie
--------

Planen bak Busy Bee var å danne et lite flyselskap som kunne tilby flytaxi-tjenester for forretningsreisende. Det opprinnelige styret i selskapet kom fram til at for å få til dette trengte man kun ett fly i flåten; en Piper Aztec C. Selskapet startet drift i mai 1966, men hadde allerede i 1967 gått til innkjøp av nok et fly, en Learjet 23, som ble Norges første såkalte *businessjet*. I 1973 skiftet selskapet navn til *Air Executive Norway*.

Navnet Busy Bee ble inspirert av en bar i London med samme navn.[]

På starten av 1980-tallet inngikk selskapet en kontrakt med Braathens S.A.F.E. og begynte å operere deler av Braathens' Fokker F-27-flåte. Kontrakten gikk ut på at Busy Bee skulle operere Braathens' kystrutenettverk, mens Braathens selv skulle fokusere på høyfrekvenstrafikk med Boeing 737-maskiner. Selskapet fikk også en rekke Shorts Skyvan-fly tilført til flåten. Selskapet hadde også skaffet seg en Boeing 737-200, et fly som i hovedsak ble brukt som chartermaskin for å transportere personell for forsvaret.

I 1980 skiftet selskapet igjen navn, tilbake til Busy Bee. Selskapet led store tap gjennom 80-tallet, blant annet fordi forsvaret startet å bruke rutefly til å transportere personell, i stedet for å chartre inn egne flygninger. Selskapet ble slått konkurs i 1992, og hadde da en flåte bestående av 14 Fokker F-27 og Fokker 50-maskiner. Det nye flyselskapet Norwegian Air Shuttle, som ble etablert i kjølvannet av Busy Bees konkurs tok over selskapets Fokker 50-flåte, sammen med kontrakten for kystrutene på vegne av Braathens.

Flåte
-----

Busy Bee administrerte en flåte bestående av følgende fly før konkursen i 1992:

| Flytype | Antall | Setekonfigurasjon | Merknader |
| --- | --- | --- | --- |
| Fokker 50 | 6 | 50 seter |  |
| Fokker F-27 Friendship | 8 | 50 seter |  |

Selskapet har også administrert følgende fly:

| Flytype | Antall | Setekonfigurasjon | Merknader |
| --- | --- | --- | --- |
| Boeing 737-200 | 1 | 118 seter | LN-NPB, «Dronningbia» |
|

Ruter og destinasjoner
----------------------

Busy Bees rutenettverk
Busy Bee opererte ikke noe eget rutenettverk, men fløy ruter for Braathens der hvor mindre flytyper passet bedre. Braathens ønsket en flåte bestående utelukkende av Boeing-maskiner, derfor ble *kystrutene*, som ikke var lønnsomme med så store fly outsourcet til Busy Bee. Ved konkursen i 1992 opererte Busy Bee flygninger til følgende destinasjoner på vegne av Braathens:

| By | Flyplasskode | Flyplassnavn | Flytype | Bemerkninger |
| --- | --- | --- | --- | --- |
| IATA | ICAO |
| Bergen | BGO | ENBR | Bergen lufthavn, Flesland | Fokker 50, Fokker F-27 Friendship |  |
| Haugesund | HAU | ENHD | Haugesund lufthavn, Karmøy | Fokker 50, Fokker F-27 Friendship |  |
| Kristiansand | KRS | ENCN | Kristiansand lufthavn, Kjevik | Fokker 50, Fokker F-27 Friendship |  |
| Kristiansund | KSU | ENKB | Kristiansund lufthavn, Kvernberget | Fokker 50, Fokker F-27 Friendship |  |
| Molde | MOL | ENML | Molde lufthavn, Årø | Fokker 50, Fokker F-27 Friendship |  |
| Oslo | OSL | ENGM | Oslo lufthavn, Gardermoen | Fokker 50, Fokker F-27 Friendship |  |
| Stavanger | SVG | ENZV | Stavanger lufthavn, Sola | Fokker 50, Fokker F-27 Friendship |  |
| Trondheim | TRD | ENVA | Trondheim lufthavn, Værnes | Fokker 50, Fokker F-27 Friendship |  |
|

Eksterne lenker
---------------

Om selskapet[*død lenke*]

| * v
* d
* r
Norwegian Air Shuttle |
| --- |
| Flyselskap | 
* Norwegian Air Shuttle
* Norwegian Air Argentina
* Norwegian Air International
* Norwegian Air UK
* Norwegian Long Haul
* Norwegian Air Norway
* Norwegian Air Sweden

 |
| Tilknyttede selskaper | 
* Arctic Aviation Assets
* Bank Norwegian

 |
| Bonusprogram | 
* Norwegian Reward

 |
| Historie | 
* Braathens
* Busy Bee of Norway
* FlyNordic
* Lufttransport

 |

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |